Antall frihetsgrader er antall uavhengige intensive variabler (f.eks. temperatur og trykk) som kan endres samtidig uten å påvirke hverandre. En komponent er en kjemisk uavhengig bestanddel i systemet. Hvis systemet kun inneholder én kjemisk substans (enten det er et rent stoff eller en blanding) har det én komponent ( = 1), mens et system med to ikke-blandbare substanser, slik som vann og etanol, har to komponenter ( = 2). En fase er et område med en bestemt homogen kjemisk sammensetning og en bestemt fysisk aggregattilstand (f.eks. gass, væske, fast stoff). To ikke-blandbare væsker utgjør to faser ( = 2) fordi de har ulik kjemisk sammensetning selv om de har samme aggregattilstand. Et system med én kjemisk substans ( = 1) i to ulike faser, f.eks. væske og gass i termisk likevekt, har = 2 og derfor bare én frihetsgrad, = 1. Det betyr at hvis man forandrer for eksempel trykket, vil temperaturen automatisk forandres som beskrevet ved Clausius-Clapeyrons ligning.